Лиана Даскалова
Живот

chitanka.info

Ще си умра неподготвена. Липсва ми опита.

Но нима пък имах опит в живота?

Просто не знам как се умира, ни как се тлее.

Ами пък знаех ли как се живее?

Всичко бе ненадейно, всичко бе аматьорско —

също актриса, незавършила школото актьорско.

Всяка пролет бе първа. А всички сезони

не ми вливаха ум, а само спомени…

Всяка стъпка бе трепет, бе изненада

като гръм от ясно небе, който пада.

Все неопитна, неподготвена и сгрешила,

но със вяра, че грешките дават мъдрост и сила.

И животът течеше — импровизирана драма.

Върху тема поезия. И любов за двама.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.